Elektrofiilinen additio

Elektrofiilinen additioreaktio on orgaanisen kemian additioreaktio, jossa kaksois- tai kolmoissidoksen sisältävän kemiallisen yhdisteen (alkeenin tai alkyynin) π -sidos hajoaa, jolloin muodostuu kaksi uutta σ -sidosta. Tämän reaktion saa aikaan elektrofiili (X+), joka muodostaa kovalenttisen sidoksen nukleofiilisen tyydyttymättömän C = C-sidoksen kanssa. Kun uusi C-X-sidos muodostuu, elektrofiilin positiivinen varaus siirtyy toiseen tyydyttymättömistä hiilistä, josta syntyy karbokationi.  Elektrofiilisen additioreaktion toisessa vaiheessa karbokationi reagoi nukleofiilin (Nu-) kanssa, jolloin muodostuu toinen kovalenttisen sidos. Tyypillisiä alkeenien elektrofiilisiä additioreaktioita ovat halogeenin ja vetyhalogeenin additiot sekä hydrataatioreaktiot.
Kemialliset reaktiot